CELEX: 62016TN0287
Language: da
Date: 2016-05-30 00:00:00
Title: Sag T-287/16: Sag anlagt den 30. maj 2016 — Belgien mod Kommissionen

25.7.2016   
            
            
               DA
            
            
               Den Europæiske Unions Tidende
            
            
               C 270/62
            
         Sag anlagt den 30. maj 2016 — Belgien mod Kommissionen
   (Sag T-287/16)
   (2016/C 270/68)
   Processprog: fransk
   
      Parter
   
   
      Sagsøger: Kongeriget Belgien (ved J.-C. Halleux og M. Jacobs, som befuldmægtigede, bistået af advokaterne É. Grégoire og J. Mariani)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) 2016/417 af 17. marts 2016 annulleres, for så vidt som den i forhold til Kongeriget Belgien udelukker et beløb på 9 601 619,00 EUR (budgetpost 6701) fra EU-finansiering.
            
         
               —
            
            
               Subsidiært annulleres denne afgørelse om udelukkelse af 9 601 619,00 EUR fra EU-finansiering delvist, for så vidt som den omfatter 4 106 470,02 EUR, som EGFL allerede tidligere har modtaget.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende om en tilsidesættelse af artikel 31, stk. 1, og af artikel 32, stk. 8, i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT 2005, L 209, s. 1), eftersom Kommissionen ikke har godtgjort, at den af det belgiske udbetalingsorgans afholdte udgift ikke var i overensstemmelse med fællesskabsretten, og at den manglende tilbagesøgning eller ulovligheden skyldtes en ulovlighed eller uagtsomhed, der kunne tilregnes Bureau d’intervention et de restitution belge (BIRB) (det belgiske interventions- og restitutionskontor).
            
         
               2.
            
            
               Andet anbringende, som er påberåbt subsidiært, om en tilsidesættelse af artikel 31, stk. 2, i forordning nr. 1290/2005 og af proportionalitetsprincippet, fordi det udelukkede beløb ikke svarede til betydningen af den konstaterede, manglende overensstemmelse, og da der ikke var taget hensyn til det økonomiske tab, som Den Europæiske Union var påført.